Eka xivulwa lexi: 'hambi Presidente wa tiko a nga yi voni mali yo tano.' Rito 'voni' ri nyika xivulwa nhlamuselo ya leswaku hambi Presidente wa tiko a nga yi kumi mali yo tano. Xana eka xivulwa xa 3.1.6.1, rito 'voni' ri nyika nhlamuselo yihi eka xivulwa hinkwaxo? Leswi i swivutiso leswi swi tirhisaka ku hlahluva nkoka ni ntikelo wa mhaka/ nchumu. Swi katsa nhlahluvo mayelana na ntiyiso, nkoka, mavonelo ya munhu ya timhaka, vutshembeki bya nchumu, maehleketele yo hluteka na timhaka tin'wana leti faneleke na ku amukeleka mayelana na swiboho ni swiendlo swo karhi. "Hundzuluka u tisa mavoko ya wena endzhaku," ku lerisa Sejeni. Swileriso swa vakulukumba a swi fanelangi ku vutisiwa kumbe ku honisiwa. Loko Misaveni xi ehleketa ndlela leyi mana wa xona a nga yisa swona exibedhlele vusiku bya matolo a xi nga twisisi nchumu. A swi humelerile hi xihatla ngopfu. A va tshamile endzilweni, va ri ku hungaseni. A xi ri karhi xi bula na mana wa xona hi ta le xikolweni. A xi n'wi byela na hi leswaku hi xamundzuku wa kona a va ta tsala xikambelo. A xi n'wi byela leswaku a xi lava ku kuma nyeleti eka Dyondzo ya Ririmi ra le kaya. Kambe ku va xi ta kuma nyeleti mana wa xona a a ta fanela ku xi pfuna hi tinhlamuselo ta swivuriso swin'wana leswi a xi nga swi tivi, swo tani hi lexi xi nge "Swa vurhena a swi na dzovo" na lexi xi nge "Ku fa ka huku mandza ma borile". Mana wa xona a a nga dyondzanga ku ya kwihi. A a tshikile le ka tigiredi ta le hansi kambe a a ri na vutivi bya ntumbuluko bya Xitsonga hi ndlela yo fana na leyi van'wana va kotaka ku lunghisa movha va nga swi dyondzelanga.